stanford-oval/wikipedia huggingface dataset:
วาเนเดียม
การใช้ประโยชน์

ในปัจจุบันเราได้สังเกตเห็นว่าอุตสาหกรรมโรงงานและเศรษฐกิจค่อนข้างขยายตัวและทำรายได้ให้กับประเทศชาติเป็นอย่างมาก และหนึ่งในนั้นคือ อุตสาหกรรมเหล็ก ส่วนมากใช้ผสมเหล็กเป็นโลหะเจือเพื่อเพิ่มสมบัติในการดึงเป็นเส้นได้ดีขึ้น
80 % ของวาเนเดียมที่ผลิตขึ้นใช้ทำ ferrovanadium และวาเนเดียมคาร์ไบด์ (VC) เพื่อใช้เติมกับเหล็กกล้า
11 % ใช้ทำโลหะเจือกับอะลูมินัม (V-Al) ซึ่งใช้ใน อุตสาหกรรมไนเทเนียม [ไนทาเนียม(Nitanium) เป็นโลหะผสมโครเมียมแบบพิเศษที่ไม่ผ่านการอบชุบด้วยความร้อนซึ่งมีธาตุรองของไททาเนียมและไนโอเบียม ซึ่งเป็นโครโมลี่ สตีล มากกว่าเป็นไททาเนียม]
วาเนเดียมในรูป V2O5 และแอมโมเนียม เมตาวาเนเดียมใช้ในปฏิกิริยา เคมีในอุตสาหกรรมโดยใช้เป็นตัวเร่ง เช่น เป็นตัวเร่งในการเตรียมกรดซัลฟุริก ส่วน VOCl3 ใช้เป็นตัวเร่ง ในกระบวนการโพลิเมอไรเซชันเพื่อเตรียมยางเอทีลีน-โพรพิลีน
พิษ

เนื่องจากเราสามารถสัมผัสกับแร่ธาตชนิดได้จากการดำรงชีวิตประจำวันของเราโดยเฉพาะกลุ่มบุคคลที่ทำงานในโรงงานอุตสาหหกรรมที่ใช้แร่ธาตุชนิดนี้เป็นองค์ประกอบ ซึ่งยังไม่มีองค์กรที่น่าเชื่อถือองค์กรใด กำหนดค่ามาตรฐานของโลหะวาเนเดียมในร่างกายคนทำงานไว้ การตรวจระดับวาเนเดียมในร่างกายนั้นสามารถทำได้ โดยการตรวจใน เลือด ปัสสาวะ หรือในเล็บ ซึ่งล้วนแต่เป็นงานวิจัยต่างๆ แต่จริงๆแล้วในทางปฏิบัติการตรวจหาระดับวาเนเดียมในร่างกายยังไม่เป็นที่นิยม ส่วนหนึ่งเพราะยังไม่มีค่ามาตรฐานที่ชัดเจน ซึ่งพิษของแร่ธาตุชนิดนี้เมื่อเข้าไปในร่างกายแล้วก็จะก่อให้เกิดกลไกการก่อโรค ฤทธิ์ก่อโรคที่สำคัญที่สุดเกิดจากการระคายเคืองเยื่อบุเป็นหลัก เช่น เยื่อบุตา เยื่อบุทางเดินหายใจ นอกจากนี้ยังสามารถดูดซึมเข้าไปสะสมในเนื้อเยื่อส่วนต่างๆ ของร่างกายได้ ที่ร้ายแรงไปกว่านั้น อาจก่อให้เกิดมะเร็ง IARC Group 2B (vanadium pentoxide)
วิกิเบส

| --- | --- |

นักพัฒนา: วิกิมีเดียเยอรมนี
ที่เก็บข้อมูล: gerrit.wikimedia.org/r/p/mediawiki/extensions/Wikibase.git
ประเภท: ส่วนขยายมีเดียวิกิ
สัญญาอนุญาต: จีพีแอล-2.0-หรือ-ต่อจากนั้น
เว็บไซต์: wikiba.se
วิกิเบส (อังกฤษ: Wikibase) เป็นชุดของส่วนขยายมีเดียวิกิสำหรับการทำงานกับข้อมูลที่มีเวอร์ชันในพื้นที่เก็บข้อมูลกลาง องค์ประกอบหลักของมันคือพื้นที่เก็บข้อมูลวิกิเบส ซึ่งเป็นส่วนขยายสำหรับการจัดเก็บและจัดการข้อมูล และวิกิเบสไคลเอนต์ซึ่งอนุญาตให้เรียกใช้และฝังข้อมูลที่มีโครงสร้างจากพื้นที่เก็บข้อมูลวิกิเบส ทั้งนี้ วิกิเบสได้รับการพัฒนาและใช้งานโดยวิกิสนเทศ
รูปแบบข้อมูลสำหรับลิงก์วิกิเบส ประกอบด้วย "เอนทิตี" ซึ่งรวมถึง "ไอเท็ม" แต่ละรายการ, ป้ายกำกับหรือตัวระบุเพื่ออธิบาย (อาจมีหลายภาษา) และรายงานอรรถศาสตร์คุณลักษณะ "คุณสมบัติ" นั้นกับรายการ คุณสมบัติเหล่านี้อาจเป็นไอเทมอื่นภายในฐานข้อมูล หรือข้อมูลที่เป็นข้อความ
วิกิเบสมีตัวประสานผู้ใช้แบบจาวาสคริปต์ และให้การส่งออกข้อมูลทั้งหมด หรือส่วนย่อยในหลายรูปแบบ โครงการที่ใช้ประกอบด้วยวิกิสนเทศ, อีเกิลโปรเจกต์ของยูโรเปียนา, ดรอยด์วิกิ และวิกิโอเพินสตรีตแมป
แหล่งข้อมูลอื่น

เว็บไซต์ทางการ
Wikibase component libraries เก็บถาวร 2018-05-12 ที่ เวย์แบ็กแมชชีน
วิกิพีเดียภาษาอังกฤษอย่างง่าย

| --- | --- |

ภาพจับหน้าจอ 
ประเภท: สารานุกรมออนไลน์
ภาษาที่ใช้ได้: ภาษาอังกฤษพื้นฐาน ภาษาอังกฤษพิเศษ
สำนักงานใหญ่: สหราชอาณาจักร และไมแอมี รัฐฟลอริดา สหรัฐ
เจ้าของ: มูลนิธิวิกิมีเดีย
ยูอาร์แอล: simple.wikipedia.org
เชิงพาณิชย์: ไม่
ลงทะเบียน: ไม่จำเป็น
ผู้ใช้: ผู้ใช้ 1,524,090, ผู้ดูแลระบบ 15 ณ วันที่ 17 พฤศจิกายน
เปิดตัว: 18 กันยายน พ.ศ. 2544
วิกิพีเดียภาษาอังกฤษอย่างง่าย (อังกฤษ: Simple English Wikipedia) เป็นสารานุกรมวิกิพีเดียที่จัดทำขึ้นในภาษาอังกฤษ โดยหลักเขียนด้วยภาษาอังกฤษพื้นฐานและภาษาอังกฤษพิเศษ ถือเป็นหนึ่งในเจ็ดวิกิพีเดียที่เขียนเป็นภาษากลุ่มแองกลิกหรือพิดจิน/ครีโอลฐานอังกฤษ เว็บไซต์นี้มีจุดมุ่งหมายที่จะจัดทำสารานุกรมสำหรับ "ผู้ที่มีความต้องการต่างกัน เช่น นักเรียน เด็ก ผู้ใหญ่ที่มีความบกพร่องในการเรียนรู้ และผู้ที่พยายามเรียนภาษาอังกฤษ" รูปแบบการนำเสนอแบบพื้นฐานของวิกิพีเดียภาษาอังกฤษอย่างง่ายทำให้เป็นประโยชน์แก่ผู้เริ่มเรียนภาษาอังกฤษ เมื่อเทียบกับวิกิพีเดียภาษาอังกฤษแบบปกติ วิกิพีเดียรูปแบบนี้ให้ข้อมูลที่เข้าใจได้ง่ายกว่าด้วยโครงสร้างคำศัพท์และวากยสัมพันธ์ที่เรียบง่าย ถึงแม้มุมมองจากข้อมูลดิบจะตกหล่นไปบ้างก็ตาม
แหล่งข้อมูลอื่น

หน้าหลักของวิกิพีเดียภาษาอังกฤษอย่างง่าย
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
วิกิตำรา

| --- | --- |

ภาพจับหน้าจอของโฮมเพจ wikibooks.org
ประเภท: วิกิตำราเรียน
ภาษาที่ใช้ได้: หลายภาษา
เจ้าของ: มูลนิธิวิกิมีเดีย
สร้างโดย: ผู้ใช้ Karl Wick และชุมชนวิกิมีเดีย
ยูอาร์แอล: www.wikibooks.org
เชิงพาณิชย์: ไม่
ลงทะเบียน: ไม่จำเป็น
วิกิตำรา (อังกฤษ: Wikibooks วิกิบุ๊กส์) เป็นโครงการหนึ่งในโครงการของมูลนิธิวิกิมีเดีย โดยมีเป้าหมายรวบรวมคู่มือ หนังสือตำรา คู่มือ วิธีทำ และตำราอาหารจากทั่วมุมโลก โดยภาษาในวิกิตำราไทยทั้งหมดจะเป็นภาษาไทย ซึ่งข้อความบางส่วนดัดแปลง หรือแปลความมาจากวิกิตำราในภาษาอื่น วิกิตำราใช้ซอฟต์แวร์ มีเดียวิกิซึ่งเป็นซอฟต์แวร์เดียวกันกับวิกิพีเดีย
หนังสืออ่านเพิ่มเติม

Ben Crowell (2005). "All Systems Go: The Newly Emerging Infrastructure to Support Free Books". สืบค้นเมื่อ June 18, 2006.
Michael F. Shaughnessy (2009-07-14). "An Interview with Curtis Bonk: A Look at Wikibooks and Wikibookians". EducationNews.org. คลังข้อมูลเก่าเก็บจากแหล่งเดิมเมื่อ 2016-08-29. สืบค้นเมื่อ 2011-08-15.
แหล่งข้อมูลอื่น

วิกิตำราภาษาไทย
วิกิเมเนีย 2011

การเปิดวาระการประชุมวิกิเมเนียที่ประเทศอิสราเอล ในเดือนสิงหาคม ค.ศ. 2011
ภาพถ่ายกลุ่ม
แสตมป์ชุดวันแรกจำหน่าย ของ"วิกิเมเนีย 2011 - ไฮฟา ประเทศอิสราเอล", ที่ออกโดยไปรษณีย์อิสราเอล เมื่อวันที่ 2 สิงหาคม ค.ศ. 2011
วิกิเมเนีย 2011 (อังกฤษ: Wikimania 2011) เป็นการประชุมวิกิเมเนียครั้งที่เจ็ด ซึ่งจัดขึ้น ณ ไฮฟา ประเทศอิสราเอล เมื่อวันที่ 4–7 สิงหาคม ค.ศ. 2011
ประวัติ

สถานที่จัดการประชุมคือหอประชุมไฮฟา และอยู่ติดกันกับศูนย์วัฒนธรรมเบย์เฮชต์บนภูเขาคาร์เมล ผู้บรรยายประเด็นสำคัญประกอบด้วยโยไช เบงเกลอร์ ซึ่งเป็นครูที่เบิร์กแมนเซนเตอร์ฟอร์อินเทอร์เน็ตแอนด์โซไซตี มหาวิทยาลัยฮาร์วาร์ด และโจเซฟ เอ็ม รีเกิล จูเนียร์ แห่งสถาบันเทคโนโลยีแมสซาชูเซตส์ ซึ่งเป็นผู้เขียนหนังสือกูดเฟธคอลลาโบเรชัน: เดอะคัลเจอร์ออฟวิกิพีเดีย เมียร์ ชีทริท ซึ่งเป็นหัวหน้าคณะกรรมการฝ่ายวิทยาศาสตร์และเทคโนโลยีที่เนสเสท ยังพูดในที่ประชุม เช่นเดียวกับโยนา ยาฮาฟ ผู้เป็นนายกเทศมนตรีของเมืองไฮฟา โดยมีหนึ่งในผู้สนับสนุนการประชุมนี้คือมหาวิทยาลัยไฮฟา การประชุมมีความโดดเด่นด้วย 125 วาระการประชุมในห้าลู่ทางพร้อมกัน และมีชาววิกิมีเดียเข้าร่วมการประชุมถึง 720 คน จากประเทศต่าง ๆ 56 ประเทศ รวมทั้งบางส่วนที่ไม่มีความสัมพันธ์ทางการทูตกับอิสราเอล
ในการสัมภาษณ์กับหนังสือพิมพ์ฮาเร็ตซ์ จิมมี เวลส์ ซึ่งเป็นผู้ร่วมก่อตั้งวิกิพีเดียได้ตั้งข้อสังเกตว่ามีการเรียกร้องให้คว่ำบาตรการประชุมในประเทศอิสราเอล เช่นเดียวกับที่มีการต่อต้านการประชุมในประเทศอียิปต์เมื่อปี ค.ศ. 2008 เขากล่าวว่าแม้จะมีความขัดแย้งในหมู่ผู้แก้ไขบทความบนความขัดแย้งระหว่างอิสราเอลและปาเลสไตน์ และความพยายามโดยกลุ่มที่เห็นด้วยกับอิสราเอลในการรับสมัครผู้แก้ไขบทความวิกิพีเดียเพิ่มเติม เขาเชื่อว่าบทความวิกิพีเดียส่วนใหญ่ยังคงเป็นกลางในตัวบท และกล่าวว่า "มุมมองที่เป็นกลางไม่สามารถต่อรองได้"
ซู การ์ดเนอร์ ซึ่งเป็นผู้อำนวยการบริหารมูลนิธิวิกิมีเดีย ได้พูดในที่ประชุมเกี่ยวกับชาวตะวันตก ว่าผู้ชายได้มีส่วนครอบงำความคิดซึ่งเป็นลักษณะของวิกิพีเดียในปัจจุบัน ในช่วงท้ายของพิธีปิด ณ วันที่ 7 สิงหาคม จิมมี เวลส์ ได้นำเสนอแสตมป์ชุดวันแรกจำหน่ายที่ออกโดยบริการไปรษณีย์อิสราเอลเนื่องในโอกาสครบรอบ 10 ปีของวิกิพีเดีย ในโครงการใหม่ที่ได้รับการอภิปรายเป็นความร่วมมือกับสถาบันทางวัฒนธรรม เช่น แกลเลอรี, ห้องสมุด, พิพิธภัณฑ์ และหอจดหมายเหตุ ภายหลังจากการประชุม ผู้เข้าร่วมการประชุมได้รับข้อเสนอทัวร์ฟรีจากเมืองไฮฟา, เยรูซาเลม, นาซาเรธ หรือเอเคอร์ ทั้งนี้ เช ยาเกอร์ ผู้ซึ่งก้าวลงจากตำแหน่งประธานของวิกิมีเดียอิสราเอล ได้กล่าวว่า สำหรับอิสราเอลแล้ว ได้จัดการประชุมในไฮฟาเหมือนการเป็นเจ้าภาพการแข่งขันกีฬาโอลิมปิก
วิงแมน (แก้ความกำกวม)

วิงแมน (อังกฤษ: Wingman) อาจหมายถึง
วิงแมน (การบิน) - ศัพท์ทางการบิน และการทหาร  หมายถึง เครื่องบินที่ทำหน้าที่สนับสนุนและคุ้มกันเครื่องบินของหัวหน้าฝูง ในการรบทางอากาศ
วิงแมน นักรบแห่งความฝัน - การ์ตูนญี่ปุ่น
ชื่อทางการค้าของจอยสติ๊ก ยี่ห้อ โลจิเทค
วิกฤติหนี้สาธารณะกรีซ

อัตราดอกเบี้ยระยะยาว (อัตราผลตอบแทนในตลาดรองของพันธบัตรรัฐบาลที่มีระยะเวลาครบกำหนดภายในสิบปี) ของกลุ่มประเทศสหภาพยุโรปยกเว้นเอสโตเนีย อัตราผลตอบแทนที่สูงขึ้นบ่งชี้ว่าตลาดการเงินมีข้อสงสัยอย่างมากเกี่ยวกับความคุ้มค่าของการลงทุนในแต่ละประเทศ
วิกฤติหนี้สาธารณะกรีซ (อังกฤษ: Greek government-debt crisis) หรือ ภาวะเศรษฐกิจตกต่ำของกรีซ (อังกฤษ: Greek depression) คือวิกฤตการณ์ทางเศรษฐกิจที่เกิดขึ้นในช่วงเวลาตั้งแต่ปลายปี พ.ศ. 2552 เมื่อกรีซเป็นประเทศแรกในกลุ่มยูโรโซนจากทั้งหมด 5 ประเทศ ที่เผชิญกับปัญหาหนี้สาธารณะจนเข้าขั้นวิกฤต ซึ่งภายหลังเรียกรวมวิกฤตการณ์ของกลุ่มประเทศเหล่านี้ว่าวิกฤติหนี้สาธารณะยุโรป ส่งผลให้เกิดความโกลาหลจากภาวะเศรษฐกิจถดถอยครั้งใหญ่ โครงสร้างของเศรษฐกิจกรีซที่อ่อนแอลง และความเชื่อมั่นของบรรดาเจ้าหนี้ที่ลดลงอย่างฉับพลัน
ในช่วงปลายปี พ.ศ. 2552 ความกังวลเกี่ยวกับความสามารถในการชำระหนี้ของกรีซเพิ่มมากขึ้น เนื่องจากมีการเปิดเผยว่ารัฐบาลกรีซบิดเบือนข้อมูลระดับหนี้สาธารณะและภาวะการขาดดุลงบประมาณของประเทศ จนนำไปสู่วิกฤตความเชื่อมั่นในหมู่นักลงทุน สังเกตได้จากส่วนต่างอัตราผลตอบแทน (Yield spread) ของพันธบัตรรัฐบาล และต้นทุนการประกันความเสี่ยงในสวอปที่สะท้อนการผิดนัดชำระหนี้ที่เพิ่มสูงขึ้นเมื่อเทียบประเทศอื่น ๆ ในกลุ่มสหภาพยุโรป โดยเฉพาะอย่างยิ่งเมื่อเทียบกับเยอรมนี
ในปี พ.ศ. 2555 รัฐบาลกรีซผิดนัดชำระหนี้ครั้งใหญ่ที่สุดในประวัติศาสตร์ และต่อมาในวันที่ 30 มิถุนายน พ.ศ. 2558 กรีซกลายเป็นประเทศพัฒนาแล้วประเทศแรกที่ไม่สามารถชำระคืนเงินกู้ให้แก่กองทุนการเงินระหว่างประเทศ ซึ่งในขณะนั้นรัฐบาลกรีซมีหนี้สินรวม 323,000 ล้านยูโร
วิกฤตครั้งนี้ได้สิ้นสุดลงอย่างเป็นทางการในวันที่ 20 สิงหาคม พ.ศ. 2561 อันเป็นวันสิ้นสุดโครงการให้ความช่วยเหลือทางการเงินแก่กรีซ  เนื่องจากสถานการณ์ทางเศรษฐกิจของกรีซดีขึ้นจนไม่จำเป็นต้องมีโครงการให้ความช่วยเหลือเพื่อสร้างเสถียรภาพทางการเงินจากอียูผ่านอีเอ็มเอสและองค์กรอื่น ๆ อีกต่อไป
ภาพรวม

ในปี พ.ศ. 2542 เงินสกุลยูโรถูกริเริ่มขึ้นเพื่อใช้เป็นสกุลเงินร่วมในการลดต้นทุนการค้าระหว่างประเทศสมาชิกของสหภาพยุโรปและเพื่อเพิ่มปริมาณการค้าโดยรวม อย่างไรก็ตามเมื่อเทียบกับเศรษฐกิจหลักอย่างเยอรมนีแล้ว ต้นทุนค่าแรงที่เพิ่มขึ้นอย่างมากในเศรษฐกิจกรีซซึ่งเป็นเศรษฐกิจขนาดรอง ทำให้การส่งออกของประเทศลดลงจนเป็นผลให้กรีซขาดดุลการค้าเพิ่มขึ้นอย่างมีนัยสำคัญ
การขาดดุลการค้าหมายความว่า ปริมาณการบริโภคภายในประเทศมีมูลค่ามากกว่าปริมาณสินค้าที่ตนเองผลิตได้ (ในอีกนัยหนึ่งก็คือการใช้จ่ายเกินตัว) จนทำให้ต้องมีการกู้ยืมเงินจากต่างประเทศ ส่งผลให้ระดับการขาดดุลการค้าและการขาดดุลงบประมาณของกรีซเพิ่มขึ้นอย่างมาก จากระดับที่ต่ำกว่าร้อยละ 5 ของผลิตภัณฑ์มวลรวมภายในประเทศ (จีดีพี) ในปี พ.ศ. 2542 สู่ระดับสูงสุดที่ประมาณร้อยละ 15 ของจีดีพี ในปี พ.ศ. 2551 - 2552 อีกแรงขับเคลื่อนหนึ่งที่อาจเป็นไปได้ในการช่วยให้กระแสเงินทุนไหลเข้ากรีซก็คือ สถานะการเป็นสมาชิกภาพของสหภาพยุโรป ซึ่งช่วยลดอัตราผลตอบแทนพันธบัตรรัฐบาลในช่วง พ.ศ. 2541 - 2550 (หมายความว่ากรีซสามารถกู้ยืมเงินได้โดยจ่ายผลตอบแทนหรือดอกเบี้ยในระดับที่ต่ำกว่าเดิม) กล่าวอีกนัยหนึ่งคือ เมื่อมองกรีซในฐานะประเทศเดี่ยวแล้ว กรีซจะมีความเสี่ยงในการผิดนัดชำระหนี้สูงกว่าการมองกรีซในฐานะประเทศสมาชิกสหภาพยุโรป ซึ่งเท่ากับเป็นการบอกใบ้ให้นักลงทุนรู้สึกว่าสหภาพยุโรปจะนำมาตรฐานทางการเงินของตนมาใช้กับกรีซ และจะช่วยสนับสนุนกรีซในยามที่ประสบกับปัญหาทางเศรษฐกิจ
ภาวะเศรษฐกิจถดถอยครั้งใหญ่ในสหรัฐอเมริกาช่วง พ.ศ. 2550 - 2552 ส่งผลกระทบมายังยุโรป ทำให้กระแสเงินทุนจากประเทศเศรษฐกิจขนาดใหญ่ในยุโรปไปยังประเทศเศรษฐกิจขนาดรองเริ่มลดลง และรายงานในปี พ.ศ. 2552 เกี่ยวกับนโยบายการคลังที่ผิดพลาดและการจงใจบิดเบือนข้อมูลของรัฐบาล ส่งผลให้ต้นทุนในการกู้ยืมเพิ่มสูงขึ้น ซึ่งหมายความว่ากรีซไม่สามารถกู้ยืมเงินเพื่อนำมาชดเชยภาวะการขาดดุลทางการค้าและการขาดดุลงบประมาณได้อีกต่อไป
ประเทศที่เผชิญกับ "การหยุดชะงัก" ในการลงทุนภาคเอกชนและภาระหนี้ที่สูงมักจะทำให้ค่าเงินอ่อนลง (เช่น เงินเฟ้อ) ส่งผลให้เป็นการส่งเสริมการลงทุนและจ่ายชำระหนี้คืนในสกุลเงินที่ถูกกว่า แต่นี่ไม่ใช่ตัวเลือกของกรีซในขณะที่อยู่ในกลุ่มสหภาพยุโรป ค่าจ้างในประเทศลดลงเกือบร้อยละ 20 จากช่วงกลางปี พ.ศ. 2553 - 2557 ในรูปแบบของภาวะเงินฝืดแทนที่จะกลายเป็นการแข่งขันที่มากขึ้น ส่งผลให้รายได้หรือจีดีพีถูกลดความสำคัญลง ยังทำให้เกิดภาวะเศรษฐกิจถดถอยอย่างรุนแรงและการเพิ่มขึ้นอย่างมีนัยสำคัญของอัตราส่วนหนี้สินต่อจีดีพี อัตราการว่างงานได้เพิ่มขึ้นเป็นร้อยละ 25 จากระดับเดิมที่ต่ำกว่าร้อยละ 10 ในปี พ.ศ. 2546 อย่างไรก็ตามการตัดลดงบประมาณภาครัฐที่สำคัญได้บรรลุผล ทำให้รัฐบาลกรีกเกินดุลงบประมาณหลัก นั่นคือรัฐบาลสามารถเก็บรายได้ได้มากกว่ารายจ่ายที่จ่ายออกไปโดยไม่รวมดอกเบี้ย
เชิงอรรถและอ้างอิง

↑  "Long-term interest rate statistics for EU Member States". ECB. 12 July 2011. สืบค้นเมื่อ 22 July 2011.
↑  Wearden, Graeme (20 September 2011). "EU debt crisis: Italy hit with rating downgrade". The Guardian. UK. สืบค้นเมื่อ 20 September 2011.
↑  "The Greek Depression" Foreign Policy
↑  "Greece has a depression worse than Weimar Germany’s—and malaria too" Quartz
↑  "[190] Thusday, Sept. 29: Keiser Report: The Greek Depression & Macing Bankers". คลังข้อมูลเก่าเก็บจากแหล่งเดิมเมื่อ 2015-06-26. สืบค้นเมื่อ 29 June 2015.
↑  Higgins, Matthew; Klitgaard, Thomas (2011). "Saving Imbalances and the Euro Area Sovereign Debt Crisis" (PDF). Current Issues in Economics and Finance. Federal Reserve Bank of New York. 17 (5). สืบค้นเมื่อ 11 November 2013.
↑  George Matlock (16 February 2010). "Peripheral euro zone government bond spreads widen". Reuters. คลังข้อมูลเก่าเก็บจากแหล่งเดิมเมื่อ 2020-09-20. สืบค้นเมื่อ 28 April 2010.
↑  "Acropolis now". The Economist. 29 April 2010. สืบค้นเมื่อ 22 June 2011.
↑  "Greek/German bond yield spread more than 1,000 bps". Financialmirror.com. 28 April 2010. คลังข้อมูลเก่าเก็บจากแหล่งเดิมเมื่อ 2020-06-01. สืบค้นเมื่อ 5 May 2010.
↑  "Gilt yields rise amid UK debt concerns". Financial Times. 18 February 2010. สืบค้นเมื่อ 15 April 2011.
↑  "Greece fails to make IMF payment as bailout expires". CTVNews. สืบค้นเมื่อ 3 July 2015.
↑  BBC News, 30 June 2015: Greece debt crisis: Eurozone rejects bailout appeal
↑  "'อียู' จบโครงการอุ้มกรีซอย่างเป็นทางการหลังเศรษฐกิจ 'กรีซ' เริ่มพ้นวิกฤต". ประชาชาติธุรกิจ. สืบค้นเมื่อ 19 สิงหาคม 2561. {{cite web}}: ตรวจสอบค่าวันที่ใน: |accessdate= (help)
1 2 3 4  "Federal Reserve Bank San Francisco – Research, Economic Research, Europe, Balance of Payments, European Periphery". Federal Reserve Bank of San Francisco. 14 January 2013. สืบค้นเมื่อ 3 July 2015.
↑  "FRED Graph". stlouisfed.org. สืบค้นเมื่อ 3 July 2015.
↑  Vox-Ezra Klein-Greece's debt crisis explained in charts and maps-July 2015
↑  "Anil Kashyap-A Primer on the Greek Crisis-June 29, 2015" (PDF). คลังข้อมูลเก่าเก็บจากแหล่งเดิม (PDF)เมื่อ 2015-07-01. สืบค้นเมื่อ 2015-07-18.
การเปลี่ยนแปลงเมื่อเทียบกับในต้นทุนแรงงานต่อหน่วย ในปี พ.ศ. 2543–2555
วิกิเมเนีย 2012

โลโก้ของการประชุมวิกิเมเนีย 2012 ซึ่งจัดขึ้นที่วอชิงตัน ดี.ซี. สหรัฐอเมริกา
ภาพถ่ายกลุ่ม
วิกิเมเนีย 2012 (อังกฤษ: Wikimania 2012) เป็นการประชุมวิกิเมเนียครั้งที่แปด และได้รับการจัดขึ้น ณ วันที่ 12–15 กรกฎาคม ค.ศ. 2012 ที่มหาวิทยาลัยจอร์จ วอชิงตัน ในวอชิงตัน ดี.ซี. โดยมีผู้เข้าร่วมประชุมกว่า 1,400 คน จาก 87 ประเทศ นอกจากนี้ กระทรวงการต่างประเทศสหรัฐอเมริกา ยังได้เข้าร่วมงานวิกิเมเนีย 2012 ในการเป็นเจ้าภาพการประชุมโดยใช้ชื่อ Tech@State:Wiki.Gov ซึ่งมุ่งเน้นไปที่ "ความรู้ความร่วมมือและการใช้งานของวิกิในภาครัฐ"
รูปแบบการประชุมที่โดดเด่นนี้ มีความจำเป็นต้องปรับปรุงอินเตอร์เฟซแบบเก่ากับแบบที่ล้าสมัย ด้วยเครื่องมือวิกิมีเดียแบบใหม่เพื่อดึงดูดและเก็บรักษาผู้แก้ไขให้มากขึ้น รวมถึงการสร้างเว็บไซต์วิกิมีเดียในลักษณะของการเชิญชวนและเป็นมิตรมากยิ่งขึ้น โดยเฉพาะอย่างยิ่งที่รวมถึงเหล่าสุภาพสตรี นิตยสารดิแอตแลนติก ได้แสดงตารางในที่ประชุม ซึ่งเผยให้เห็นว่าจำนวนของผู้ดูแลระบบรายใหม่ได้ลดลงอย่างมากในช่วงไม่กี่ปีที่ผ่านมา
ในระหว่างการเปิดงาน จิมมี เวลส์ ซึ่งเป็นผู้ก่อตั้ง ได้แสดงความคิดเห็นต่อการประท้วงร่างรัฐบัญญัติโซปาและพีปา ของเดือนมกราคม ค.ศ. 2012 โดยได้กล่าวว่า "เมื่อผมไปเยี่ยมเจ้าหน้าที่ของรัฐในขณะนี้ พวกเขากำลังกลัวนิด ๆ หน่อย ๆ" อย่างไรก็ตาม เขาได้ย้ำถึงความมุ่งมั่นของวิกิมีเดียที่จะเป็นกลางทางการเมือง ยกเว้นที่เกี่ยวกับ "สิ่งที่สำคัญที่สุดที่มีผลกระทบโดยตรงการทำงานของเรา" เวลส์เห็นด้วยกับวิทยากรแมรี การ์ดิเนอร์ ผู้ร่วมก่อตั้งเอดาอินิทิเอทีฟ ที่วิกิมีเดียต้องทำมากขึ้นในการเพิ่มจำนวนของผู้แก้ไขบทความที่เป็นสุภาพสตรี เธอกล่าวว่า "ในฐานะที่เป็นโครงการของการเปลี่ยนแปลงทางสังคม ถึงแม้ว่ามันจะไม่ได้เป็นโครงการกิจกรรม แต่ชุมชนวิกิพีเดียก็มีความรับผิดชอบทั้งต่อภารกิจนี้ และเพื่อผู้คนในโลกนี้ที่เดินทางไปสู่ความหลากหลาย — เพื่อเพิ่มขนาดของร่มแห่งโลกใบนี้"
แหล่งข้อมูลอื่น

Official Wikimania 2012 website
วิกิเมเนีย 2013

โลโก้ของวิกิเมเนีย 2013
สารคดีเกี่ยวกับวิกิเมเนีย 2013
วิกิเมเนีย 2013 (อังกฤษ: Wikimania 2013) เป็นการประชุมวิกิเมเนียครั้งที่เก้า โดยได้รับการจัดขึ้น ณ วันที่ 7–11 สิงหาคม ค.ศ. 2013 ที่มหาวิทยาลัยโพลีเทคนิคฮ่องกง กับผู้เข้าร่วมประชุม 700 คนจาก 88 ประเทศ
และมีเมืองที่เสนอตัวเป็นเจ้าภาพ ได้แก่ ลอนดอน (สหราชอาณาจักร), บริสตอล (สหราชอาณาจักร), เนเปิลส์ (ประเทศอิตาลี) และสุราการ์ตา (ประเทศอินโดนีเซีย)
หัวข้อที่ได้รับการอภิปรายครั้งนี้ประกอบด้วยความเหลื่อมล้ำทางเพศของวิกิพีเดีย และจิมมี เวลส์ ซึ่งเป็นผู้ร่วมก่อตั้งวิกิพีเดีย ได้ขอเสนอที่จะเริ่มใช้ระบบเอสเอสแอลสำหรับเข้ารหัสหน้าเว็บของตน
ระเบียงภาพ

จิมมี เวลส์ ปาฐกถาพิเศษที่ฮ่องกง
ภาพถ่ายกลุ่ม
วิดีโอแสดงภาพกลุ่มของวิกิเมเนีย 2013
คณะผู้แทนนักเรียนจากคาซัคสถานพูดคุยเกี่ยวกับวิธีที่พวกเขาใช้วิกิพีเดีย ในการประชุมวิกิเมเนีย 2013
วิคาริจโรด

| --- | --- |
"เดอะวิก"
Vicarage Road
th
ที่ตั้ง: ถนนวิคาริจ, วอตฟอร์ด
พิกัด: 51°38′59.41″N 0°24′5.35″W﻿ / ﻿51.6498361°N 0.4014861°W﻿ / 51.6498361; -0.4014861
เจ้าของ: สโมสรฟุตบอลวอตฟอร์ด
ความจุ: 20,877 คน
ขนาดสนาม: 115 x 75 หลา
การก่อสร้าง
ก่อสร้าง: ค.ศ. 1922
เปิดใช้สนาม: 30 สิงหาคม ค.ศ. 1922
ปรับปรุง: ค.ศ. 2015
การใช้งาน
สโมสรฟุตบอลวอตฟอร์ด (1922–ปัจจุบัน) สโมสรฟุตบอลวีลด์สโตน (1991–1994)  สโมสรฟุตบอลแซราเซนส์ (1997–2012)
วิคาริจโรด (อังกฤษ: Vicarage Road) เป็นสนามเหย้าของสโมสรฟุตบอลวอตฟอร์ด ประเทศอังกฤษ ตั้งอยู่ในเมืองวอตฟอร์ด เทศมณฑลฮาร์ตฟอร์ดเชอร์
วิกิลีกส์

| --- | --- |

ประเภท: วิกิ
ภาษาที่ใช้ได้: มากกว่า 30 ภาษา (ภาษาอังกฤษเป็นหลัก)
เจ้าของ: เดอะซันไชน์เพรส
สร้างโดย: จูเลียน อาสซานจ์
ยูอาร์แอล: WikiLeaks.org
เชิงพาณิชย์: ไม่
ลงทะเบียน: จำเป็นสำหรับการเพิ่มเนื้อหา
วิกิลีกส์ (อังกฤษ: WikiLeaks) เป็นเว็บไซต์ที่นำข้อมูลเอกสารของรัฐบาลและบริษัท ซึ่งอนุญาตให้ผู้ใช้สามารถเผยแพร่ เพื่อการกล่าวหาได้ โดยไม่ถูกผลกระทบทางลบกลับจากองค์กรเหล่านั้น เว็บไซต์วิกิลีกส์อ้างว่าการส่งข้อความต่าง ๆ นั้นจะไม่สามารถถูกติดตามได้ ไม่ว่าจากใครก็ตาม
เว็บไซต์ทำงานโดยใช้รุ่นดัดแปลงของซอฟต์แวร์มีเดียวิกิ
ประวัติ

ส่วนหนึ่งของเว็บไซต์พัฒนาโดยผู้คัดค้านรัฐบาลจีน
จากข้อมูลในเว็บไซต์ WikiLeaks เป้าหมายหลักของการเปิดโปงคือ กลุ่มประเทศอดีตสหภาพโซเวียต กลุ่มประเทศซับซาฮารา และประเทศในตะวันออกกลาง แต่พวกเขาก็คาดหวังให้เว็บไซต์ถูกใช้งานสำหรับข้อมูลที่รั่วไหลเกี่ยวกับรัฐบาลและบริษัทในประเทศตะวันตก
ในเดือนเมษายน พ.ศ. 2553 วิกิลีกส์ได้เผยแพร่ภาพวิดีโอที่ถูกบันทึกเมื่อวันที่ 12 กรกฎาคม พ.ศ. 2550 แสดงภาพการโจมตีทางอากาศต่อกรุงแบกแดดโดยกองทัพสหรัฐ ที่ทำให้มีพลเรือนชาวอิรักเสียชีวิตเป็นจำนวนมาก จากนั้นในเดือนกรกฎาคม ก็ได้เผยแพร่เอกสารลับที่ไม่เคยถูกเผยแพร่จำนวนมากกว่า 76,900 ฉบับ เกี่ยวกับปฏิบัติการของสหรัฐในอัฟกานิสถาน  และในเดือนตุลาคม ก็ได้เผยแพร่เอกสารลับกว่า 400,000 ฉบับเกี่ยวกับสงครามอิรัก
เมื่อปลายเดือนพฤศจิกายน 2553 ทางเว็บไซต์ได้เผยแพร่โทรเลขเอกสารลับและเอกสารปกปิดทางการทูต กว่า 100,000 หน้าของกระทรวงการต่างประเทศสหรัฐอเมริกา จนทำให้นางฮิลลารี คลินตัน รัฐมนตรีกระทรวงต่างประเทศสหรัฐได้ออกแถลงการณ์ประณาม ต่อมาในวันที่ 1 ธันวาคม 2553 ตำรวจสากลได้ออกหมายจับจูเลียน อาสซานจ์ ผู้ก่อตั้งเว็บไซต์ ในข้อหาเกี่ยวกับการล่วงละเมิดทางเพศ จากนั้นเว็บไซต์ได้ถูกแครกเกอร์โจมตีด้วย DDoS จนทำให้ผู้ให้บริการเซิร์ฟเวอร์ในสหรัฐอเมริกาได้ยกเลิก DNS ที่ชี้ไปยังโดเมนเนม WikiLeaks.org ด้วยข้ออ้างว่าถูกโจมตีอย่างหนัก   อย่างไรก็ตาม เว็บไซต์ก็ยังสามารถเข้าถึงได้ผ่านทางไอพีแอดเดรส และโดเมนสำรองที่จดทะเบียนในสวิตเซอร์แลนด์
ในเดือนมิถุนายน 2553 รัฐบาลไทยได้ทำการบล็อกการเข้าถึงเว็บไซต์นี้ เนื่องจากเผยแพร่เนื้อหาหมิ่นพระบรมเดชานุภาพฯแต่ในปัจจุบันสามารถเข้าเข้าถึงเว็บไซต์นี้ได้แล้ว
แหล่งข้อมูลอื่น

WikiLeaks
Mirror sites
วิกิเมเนีย 2015

| วิกิเมเนีย 2015 |
| --- | --- |

ประเภท: การประชุม
เริ่มต้น: 15 กรกฎาคม ค.ศ. 2015 (2015-07-15)
สิ้นสุด: 19 กรกฎาคม ค.ศ. 2015 (2015-07-19)
ความถี่: ประจำปี
ที่ตั้ง: หอสมุดบัสกอนเซโลส เม็กซิโกซิตี ประเทศเม็กซิโก
ช่วงปี: 11
ประเดิม: วิกิเมเนีย 2005
เหตุการณ์ก่อนหน้า: วิกิเมเนีย 2014
พื้นที่: ทั่วโลก
องค์กรที่จัดงาน: วิกิเมเนีย
เว็บไซต์: wikimania2015.wikimedia.org
วิกิเมเนีย 2015 (อังกฤษ: Wikimania 2015) เป็นการประชุมวิกิเมเนียครั้งที่ 11 ซึ่งจัดขึ้นระหว่างวันที่ 15 ถึง 19 กรกฎาคม ค.ศ. 2015  และได้มีการเสนอตัวการเป็นเจ้าภาพขึ้นอย่างเป็นทางการในเดือนธันวาคม ค.ศ. 2013 ซึ่งเม็กซิโกซิตีได้รับเลือกให้เป็นเมืองเจ้าภาพ โดยมีผู้เข้าเสนอเป็นเจ้าภาพรายอื่นที่มาจากเคปทาวน์ ประเทศแอฟริกาใต้ และจังหวัดโมนาสเทียร์ ประเทศตูนิเซีย
แหล่งข้อมูลอื่น

เว็บไซต์ทางการ
วิจิตรศิลป์

ภาพแร็มบรันต์ ช่วง ค.ศ. 1665–1669 สีน้ำมันบนผ้าใบ
วิจิตรศิลป์ (อังกฤษ: fine art) เป็นศิลปะที่พัฒนาขึ้นเพื่อสุนทรียภาพหรือความงามเป็นหลัก ต่างจากศิลปะประยุกต์ ซึ่งสร้างขึ้นเพื่อประโยชน์ใช้สอย เช่น เครื่องปั้นดินเผาหรืองานโลหะส่วนใหญ่
ในอดีต วิจิตรศิลป์มีห้าแขนงหลัก ประกอบด้วย จิตรกรรม, ประติมากรรม, สถาปัตยกรรม, ดนตรี และกวีนิพนธ์ กับศิลปะการแสดง ได้แก่ การละครและการเต้นรำ รวมไปถึงภาพต้นแบบเก่าและการวาดเส้นนับว่าเป็นจิตรกรรม เช่นเดียวกับวรรณคดีรูปแบบร้อยแก้ว ที่นับว่าเป็นกวีนิพนธ์ ในปัจจุบัน วิจิตรศิลป์โดยทั่วไปจะรวมถึงรูปแบบที่ทันสมัยด้วย เช่น ภาพยนตร์, การถ่ายภาพ, การสร้างวิดีโอ/การลำดับภาพ, การออกแบบ และศิลปะเชิงแนวคิด
คำจำกัดความของคำว่า วิจิตรศิลป์ คือ "ทัศนศิลป์ที่สร้างขึ้นเพื่อวัตถุประสงค์ด้านสุนทรียภาพและสติปัญญาโดยตัดสินจากความงามและความหมายเป็นหลัก โดยเฉพาะ จิตรกรรม, ประติมากรรม, การวาดเส้น, การระบายสีน้ำ, กราฟิก และสถาปัตยกรรม" ในความหมายมีความแตกต่างระหว่างวิจิตรศิลป์และศิลปะประยุกต์ ตามที่เข้าใจกันมาแต่เดิม 
และเป็นที่เข้าใจกันในยุคปัจจุบันคือ การรับรู้คุณภาพความงามต้องใช้วิจารณญาณกลั่นกรอง หรือมีรสนิยมดี ซึ่งแตกต่างจากศิลปะนิยมและการบันเทิง